José Manuel Jurado

José Manuel Jurado Marín (s. 29. kesäkuuta 1986 Sanlúcar de Barramedassa, Cádizin maakunnassa, Espanjassa) on espanjalainen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin valioliigassa pelaavaa Watfordia.

 Ura 
 Seurajoukkueet 

Jurado on Atléticon paikallisvastustajan Real Madridin kasvatti ja oli yksi seuran reservijoukkueen Real Madrid Castillan tähdistä. Kaudella 2004–2005 hän oli mukana joukkueen noustessa muutaman vuoden tauon jälkeen takaisin Espanjan toiseksi korkeimmalle sarjatasolle Segunda Divisióniin. Realin edustusjoukkueeseen Jurado nousi ensimmäistä kertaa kaudella 2005–2006, jolloin hän tuli vaihdosta kentälle kolmessa sarjaottelussa.José Manuel Juradon tilastot La Ligan sivustolla (Luettu 17. maaliskuuta 2007) 

Jurado siirtyi Atléticoon 25. elokuuta 2006. Kahden Atléticossa vietetyn kauden jälkeen seura päätti lainata nuoren keskikenttäpelaajan Mallorcalle heinäkuussa 2008.Virallinen ilmoitus lainasopimuksesta seuran verkkosivuilla (Luettu 8. heinäkuuta 2008) Juradon kausi Mallorcalla onnistui erinomaisesti. Hän teki 35 ottelussa yhdeksän maalia ja antoi peräti kymmenen maaliin johtanutta syöttöä. Lehtitietojen mukaan englantilainen Aston Villa teki Juradosta kauden päätteeksi tuntuvan ostotarjouksen, mutta Atlético oli halukas pitämään pelaajan Madridissa.El club quiere que Jurado se quede en el Atlético As.com. (Luettu 18. kesäkuuta 2009)  Lopulta marraskuussa 2009 nuori keskikenttäpelaaja solmi kesäkuuhun 2013 ulottuvan jatkosopimuksen Atléticon kanssa.José Manuel Jurado to continue defending the rojiblanco jersey until June 2013 clubatleticodemadrid.com. (Luettu 14. marraskuuta 2009) Kauden 2009–2010 päätteeksi Jurado voitti Eurooppa-liigan Atléticon riveissä. Hän pelasi kaikkiaan yhdeksässä pelissä ja antoi kaksi maalisyöttöä.José Manuel Jurado Uefa.com. (Luettu 23. toukokuuta 2010) Vaikka Jurado ei pystynytkään vakiinnuttamaan paikkaansa joukkueen aloituskokoonpanossa hän oli ainoa pelaaja, joka pelasi kauden kaikissa 64 ottelussa (mukaan lukien liiga-, cup- ja euro-ottelut).Jurado, el 'todoterreno' del Atlético Marca (Luettu 23. toukokuuta 2010) 

31. elokuuta 2010 Jurado siirtyi saksalaiseen Schalkeen 13 miljoonan euron siirtokorvauksella. Hän teki joukkueen kanssa nelivuotisen sopimuksen.Jurado se marcha al Schalke 04: "En parte me da pena irme" Marca. Viitattu 31.8.2010. Schalkessa hän ei kuitenkaan saanut vakiinnutettua avauspaikkaa ja 31. elokuuta 2012 hän siirtyikin lainalle venäläiseen Spartak Moskovaan.Schalke Loan Jose Manuel Jurado to Spartak Moscow insidefutbol.com (31. elokuuta 2012)  Viitattu 26.10.2013. Onnistuneen lainapestinsä, jonka aikana hän teki kolme ja syötti neljä maalia 18 ottelussa, jälkeen hän siirtyi Spartakiin pysyvällä siirrolla.Espanjalaispelaaja Jurado Schalkesta Spartak Moskovaan yle.fi (26. kesäkuuta 2013) Viitattu 26. lokakuuta 2013. 

Jurado siirtyi Watfordiin heinäkuussa 2015. Seuran manageri on Juradoa aikaisemmin Atléticossa valmentanut Quique Sanchez Flores.Jurado: “I Want To Play Right Now” - New Signing On Playing In The Premier League  watfordfc.com (23. heinäkuuta 2015)  Viitattu 29.7.2015

 Maajoukkue 

Jurado oli mukana Espanjan alle 17-vuotiaiden maajoukkueessa, joka ylsi hopealla vuoden 2003 maailmanmestaruuskilpailuissa Suomessa.Espanjan joukkueen kokoonpano alle 17-vuotiaiden MM-kilpailuissa 2003 (Luettu 17. maaliskuuta 2007) Hän pelasi ensimmäisen alle 21-vuotiaiden maaottelunsa Espanjan paidassa syyskuussa 2006 Albaniaa vastaan.  Hän oli mukana myös kesällä 2009 Ruotsissa pelattavaissa alle 21-vuotiaiden EM-kisoissa. Jurado teki neljä maalia kahdeksassa pelaamassaan EM-karsintaottelussa ollen maansa paras maalintekijä.Spain Player profile: José Manuel Jurado Uefa.com. (Luettu 18. kesäkuuta 2009)

 Lähteet 

 Aiheesta muualla 
 José Manuel Jurado Football Database -sivustolla 

Luokka:Espanjalaiset jalkapalloilijat
Luokka:Vuonna 1986 syntyneet
Luokka:Elävät henkilöt